《初春群玉山楼滞雨二首 其二》
明代·卢龙云

青青麦陇发华滋，烟雨微濛望亦宜。林冻乍消飞燕雀，涧泉初亦浴凫鹥。

千家城郭春偏丽，百叠云山翠转奇。最是旅游思道路，目悬钟鼓报晴时。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。